
			

ОБЩИНА БУРГАС
З А П О В Е Д 
№ 3160/24.09.2026 г.
На основание чл. 14, ал. 1 и ал. 2 от Закона за общинската собственост, чл. 18, ал. 1, чл. 23, чл. 61 и приложимите разпоредби от Наредбата за реда за придобиване, управление и разпореждане с общински имоти и вещи, приета от Общински съвет – Бургас, и Решение на Общински съвет – Бургас, прието по т. 11 от дневния ред на проведеното на 24.02.2026 г. заседание (Протокол № 35),
О Т К Р И В А М:
Процедура за провеждане на публичен търг с тайно наддаване за отдаване под наем, за срок от 5 (пет) години, на нежилищен имот – частна общинска собственост, представляващ временен обект, находящ се върху пространството между ПМГ „Акад. Н. Обрешков“ и ОУ „А.Г.-Коджакафалията“, на ул. „Цар Симеон I“, град Бургас, състоящ се от: зала с площ 27,26 кв.м и склад с площ 4,93 кв.м - обща площ 36,07 кв.м, предназначен за търговска дейност, с начална тръжна месечна наемна цена в размер на 141,90 (сто четиридесет и едно евро и деветдесет евроцента) евро, без ДДС.
О П Р Е Д Е Л Я М:
Търгът да се проведе на 06.10.2026 г., от 10.00 часа, в сградата на Община Бургас, на ул. „Александровска” № 26, ет. 1, зала № 1.
Начална тръжна месечна наемна цена: 141,90 (сто четиридесет и едно евро и деветдесет евроцента), без ДДС.
Стъпка за наддаване: 14,19 (четиринадесет евро и деветнадесет евроцента) евро, без ДДС.
Депозит за участие в тръжната процедура: 425,70 (четиристотин двадесет и пет евро и седемдесет евроцента) евро, платим по банков път по сметка на Община Бургас при „Общинска банка” АД, клон Бургас: BIC SOMBBGSF, IBAN BG89SOMB91303323996501.
Цена на тръжната документация: 56,24 (петдесет и шест евро и двадесет и четири евроцента) евро, без ДДС, която следва да бъде внесена в касата на Община Бургас, находяща се в Центъра за административно обслужване /ЦАО/, невъзстановима след приключване на процедурата. Тръжната документация се закупува в ЦАО на Община Бургас, на ул. „Александровска” № 26, всеки работен ден от 08:30 до 17:15 часа.
Крайният срок за закупуване на тръжна документация е до 16:00 часа на 02.10.2026 г.
Заявления за участие в търга се подават в ЦАО, лично от кандидатите или от техни упълномощени представители, в запечатан непрозрачен плик с ненарушена цялост, върху който се изписва точното наименование на физическото/юридическото лице - кандидат, съответно неговия ЕГН/ЕИК и обекта, за който се кандидатства, всеки работен ден от 08:30 до 17:15 часа.
Крайният срок за приемане на предложения за участие в търга е до 16:00 часа на 05.10.2026 г.
Явяването на кандидатите – лично или чрез надлежно упълномощен представител е задължително. В случай, че кандидатът участва чрез пълномощник, същият следва да представи изрично нотариално заверено пълномощно в оригинал.
При обявяване на търга за непроведен, повторен търг за имота, да се проведе на 13.10.2026 г., от 10.00 часа, в сградата на Община Бургас, на ул.“Александровска” №26, ет.1, зала №1. 
Ново заявление за участие в повторния търг да се подава в ЦАО, лично от кандидатите или от техни упълномощени представители в запечатан непрозрачен плик, с ненарушена цялост, всеки работен ден от 08.30 до 17.15 часа.
Крайният срок за закупуване на документация за участие в повторния търг е до 16.00 часа  на 09.10.2026 година.
В новото заявление за участие кандидатите имат право да заявят, че ще се ползват от подадените с първото заявление документи и следва да заплатят наново депозит за участие в търга.
Крайният срок за приемане на заявленията за участие в повторния търг е до 16,00 часа на 12.10.2026 година.
[bookmark: _GoBack]Допълнителна информация: тел. 0886208845 – Н. Пенчева.

У Т В Ъ Р Ж Д А В А М:
Тръжна документация за участие в публичен търг с тайно наддаване за отдаване под наем на нежилищен имот – частна общинска собственост, представляващ временен обект, находящ се върху пространството между ПМГ „Акад. Н. Обрешков“ и ОУ „А.Г.-Коджакафалията“, на ул. „Цар Симеон I“, град Бургас, състоящ се от: зала с площ 27, 26 кв.м и склад с площ 4,93 кв.м - обща площ 36,07 кв.м, предназначен за търговска дейност, както следва:
1. Заявление за участие – приложение № 1;
2. Декларация – приложение № 2;
3. Декларация – приложение № 3;
4. Договор-проект – приложение № 4;
5. Декларация за оглед на имота – приложение № 5;
6. Декларация за приемане на тръжните условия – приложение № 6;
7. Наддавателно предложение – приложение № 7;
8. Заповед за откриване на тръжната процедура;
9. Решение на Общински съвет – Бургас, прието по т. 11 от дневния ред на проведеното на 24.02.2026 г. заседание (Протокол № 35);
10. Схема-разпределение на обекта.
Съобщение за провеждането на търга да се публикува на електронните страници на Община Бургас и Общински съвет – Бургас, в местните средства за масово осведомяване и да се обяви на таблото на сградата на Община Бургас.
Заповедта подлежи на обжалване пред Административен съд – Бургас, в 14-дневен срок от съобщаването й.
Настоящата заповед да се връчи на Директора на Дирекция „Управление на общинската собственост“ при Община Бургас и на Председателя на Тръжната комисия, за изпълнение.

ДИМИТЪР НИКОЛОВ /П/
Кмет на Община Бургас

